# **DECIZIA ETAPEI DE ÎNCADRARE**

## Nr. din .07.2018

Ca urmare a solicitării de emitere a acordului de mediu adresate de **ORAȘUL DOLHASCA** din județul Suceava, prin Primar Isachi Decebal Dumitru, din oraș Dolhasca, Aleea Esplanadei, nr.5, jud. Suceava, înregistrată la APM Suceava cu nr. 6643/27.06.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. *Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului*,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 07.06.2018, că proiectul **“Reabilitare infrastructură socială și urbană, oraș Dolhasca, județul Suceava. Obiective propuse: Centrul de tineret Probota; Centrul social de zi pentru copii și teren de sport Școala Gimnazială Gulia; Locuințe sociale P+2 Dolhasca; Bazin de înot și teren de sport Școala Primară Dolhasca; Amenajare parc Dolhasca”,**  propus a fi amplasat în oraș Dolhasca și sat Gulia, jud. Suceava, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. **Motivele care au stat la baza luarii deciziei etapei de încadrare în procedura de evaluare a impactului asupra mediului sunt următoarele:**

1. Proiectul se incadreaza in prevederile Hotararii Guvernului nr. 445/2009, anexa nr. 2, la pct. 10, lit. b – proiecte de dezvoltare urbană;
2. Conform criteriilor de selecţie din Anexa nr. 3 a H.G. nr. 445/2009:
3. **Caracteristicile proiectului:**

*a)dimensiunea şi concepţia întregului proiect:*

Obiectivele întregului proiect sunt :

1. Centrul de tineret Probota
2. Centrul social de zi pentru copii și teren de sport Școala Gimnazială Gulia
3. Bazin de înot și teren de port la Școala Primară Dolhasca
4. Locuințe sociale P+2 Dolhasca
5. Amenajare parc – Dolhasca

**● Centrul de tineret Probota**

Se va amplasa în satul Probota, pe un teren proprietate publică situat la vest de drumul DJ 208S.

Clădirea va avea regimul de înălțime parter.

Principalele spații propuse în care își vor desfășura activitatea tinerii sunt:

* hol primire, recepție, informații – s=71,10mp;
* sală consiliere/consultanță – s = 33,40mp;
* sală lectură/poezie – 33,40mp;
* sală muzică – s = 33,40mp;
* atelier lucru manual – s = 33,40mp;
* sală cursuri de dans – s = 45,05mp;
* atelier pictură/sculptură – s = 45,15mp;
* spațiu expoziție/socializare – s = 183,90mp;
* sală multifuncțională – 119,65mp;
* grupuri sanitare – s = 30,35mp;
* centrala termică pe combustibil solid – s = 29,60mp;

 Aria construită = aria desfășurată = 820,35mp

**● Centrul social de zi pentru copii și teren de sport Școala Gimnazială Gulia**

Se vor amplasa în satul Gulia, în incinta Școlii generale clasele I – VIII.

Clădirea centrului de zi se va amplasa în incinta școlii, la distanța de 41,75m nord-vest de clădirea școlii. Construcția va avea regimul de înălțime parter.

Spațiile propuse în care copiii își vor desfășura activitățile sunt:

* 4 săli multifuncționale cu – s = 41,55mp fiecare;
* sală consiliere psihologică – s= 10,70mp;
* sală calculatoare – s = 41,55mp;
* sală de mese – s = 73,55mp;
* oficiu hrană (se va procura în sistem catering) – 13,50mp;
* birou administrație – s = 10,65mp;
* grup sanitar fete – s = 13,55mp;
* grup sanitar băieți – s = 12,90mp;
* grup sanitar hand. – s = 4,10mp;
* vestiar personal – s = 5,75mp;
* centrala termică – s = 13,40mp;

Aria construită = aria desfășurată = 655,95mp.

**Terenul de sport** va avea dimensiunile de 23,30m x 43,80m și se va amplasa în continuarea clădirii centrului de zi și la distanța de 3,75m. Suprafața terenului de sport este de 1020,55mp.

Terenul va fi protejat cu o împrejmuire din panouri bordurate, montate pe stâlpi și rigle din țeavă metalică și va fi prevăzut cu instalație de iluminat nocturnă.

**● Bazin de înot și teren de sport Școala Primară Dolhasca**

Se vor amplasa în orașul Dolhasca,în incinta școlii primare - Liceul tehnologic Oltea Doamna.

**Bazinul de înot** se va amplasa în incinta școlii, spre limita posterioară a parcelei de teren la distanța de 42,90m față de clădirea școlii. Construcția va avea regimul de înălțime D+P+ Mp.

Demisolul s-a rezervat spațiilor tehnice și auxiliare (s = 333,85mp), unde se vor amplasa utilajele aferente centralei termice și utilajele și echipamentele ca deservesc bazinul de înot; de asemenea se va amenaja un vestiar (s = 12,55mp) pentru personal și un grup sanitar (s= 5,35mp).

La parter se află sala bazinului de înot (s = 409,24mp) cu dimensiunile luciului de apă de 10,00m x 20,00m.

Pentru utilizatorii bazinului s-au prevăzut vestiare cu dușuri și grupuri sanitare separate pe sexe. Pentru administrație s-a prevăzut un birou.

La mansardă se vor amenaja o sală pentru antrenor (s=44,10mp), grupuri sanitare pe sexe și un spațiu de odihnă și așteptare (s = 60,10mp). Spre latura de la nord se va realiza o gradenă (pe supantă, s= 62,40mp), de se pot urmări antrenamentele sau competițiile.

Aria construită este de 649,80mp, iar aria desfășurată de 1402,85mp.

**Terenul de sport** se va amplasa între clădirea școlii și bazinul de înot la distanța de 4,50m de construcția bazinului și va avea dimensiunile de gabarit de 28,10m x 43,05m.

Pe latura de la sud-est se vor amplasa 3 rânduri de gradene, care se vor realiza pe o structură metalică.

Terenul va fi protejat cu o împrejmuire din panouri bordurate, montate pe stâlpi și rigle din țeavă metalică și va fi prevăzut cu instalație de iluminat nocturnă.

Suprafața terenului de sport este de 1121,75mp.

**● Locuințe sociale P+2 Dolhasca**

Se va amplasa în orașul Dolhasca, pe strada Simionescu.

Blocul se va realiza cu regimul de înălțime P+2E.

Blocul va avea un număr de 14 apartamente, cu următoarea structură:

* **8 apart. cu 2 camere;**
* **6 apart. cu 3 camere**;

Indicatori tehnici și spațiali:

* regimul de înălțime – **P+2E;**
* aria construită – **452,35mp**;
* aria desfășurată – **1355,40mp**;

număr total apartamente – **14;**

**● Amenajare parc - Dolhasca**

Se va amplasa în orașul Dolhasca pe stradaCiobănașu.

Pe terenul pus la dispoziție se va amenaja un parc public, care va cuprinde:

* lucrări de pregătire a terenului - defrișări, dezafectare elemente constructive, înlăturare arbori uscați/deteriorați, pregătire și modelare teren, etc.;
* lucrări de arhitectură - alei și platforme pietonale, loc de joacă copii, dotări cu mobilier urban: fântână arteziană, bănci, cișmea, pergolă, coșuri de gunoi;
* lucrări de spații verzi - plantări de arbori, arbuști, plante floricole perene, gazonări; lucrări de instalații - electricitate - stâlpi cu panouri solare; apă-canal; zonă utilitară cu toaletă publică automată dublă, bazin vidanjabil ;

Suprafața de teren amenajată este de 2400mp.

**MODUL DE ASIGURARE A UTILITĂȚILOR**

**Alimentarea cu apă**

Pentru obiectivele propuse, alimentarea cu apă se va realiza în sistem individual, care va consta în realizarea prin forare a unui puț de mare adâncime, 100m – 150m, și aducerea apei prin pompare, prin conducte PEHD Ø 40mm - Ø 50mm la punctele de consum al fiecărui obiectiv.

Alimentarea cu apă a fântânii arteziene, a cișmelelor și a WC-ului din obiectivul Amenajare parc, se va face din puțul forat care se va executa pentru blocul de locuințe, amplasamentul acestuia aflându-se la distanța de cca.200m.

**Evacuarea apelor uzate**

Pentru aceleași obiective apele uzate menajere vor fi colectate de la punctele de consum prin intermediul unor rețele de canalizarea menajeră exterioară și racordate la bazine vidanjabile, îngropate, etanșe, din fibră de sticlă cu volumul util de 10 - 30 mc (funcție de obiectiv), prin intermediul căminelor de canalizare din beton și a conductelor din PVC - KG Ø 110 mm – 200mm.

**Asigurarea agentului termic**

La obiectivele **Centru de tineret**, **Centru social de zi și Bazin de înot,** agentul termic, necesar încălzirii spațiilor și preparării apei calde, va fi produs în centrale termice proprii, dimensionate corespunzător necesarului de căldură optim, care vor funcționa cu combustibil solid (lemne).

Cazanele termice vor fi din oțel, cu gazeificare, care vor furniza agent termic apă caldă cu temperatura de 80/60 °C, .

Pentru **Blocul de locuințe,** agentul termic și apa caldă menajeră se va prepara cu ajutorul unor centrale electrice murale, care se vor amplasa în fiecare apartament. La parter se rezervă o încăpere pentru vase de acumulare agent termic provenit de la panouri solare, vane de amestec, pompe, etc.

În perioada de vară, apa caldă menajeră se va prepara cu ajutorul unei instalații solare compusă din panouri solare și o stație solară preizolată prevăzută cu pompe de circulație agent termic.

b) *cumularea cu alte proiecte existente şi/sau aprobate*: nu este cazul;

c) *utilizarea resurselor naturale, în special a solului, a terenurilor, a apei şi a biodiversităţii:* se vor utiliza resurse naturale în cantităţi limitate reprezentate de materialul de excavaţie rezultat în urma lucrărilor de construcţie; beton simplu, oţel – beton, echipamentele hidromecanice preluate de la societăţi autorizate;

d) *producţia de deşeuri:* deşeuri menajere şi reciclabile, deşeuri din construcţii (metalice, balast, nisip, betoane, etc.,) vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *poluarea şi alte efecte nocive*: în perioada lucrărilor de construire, zgomotul va fi generat de utilajele şi mijloacele de transport, nefiind afectate zonele locuite;

f)  *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

*g) riscurile pentru sănătatea umană:* nu este cazul;

**2. Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 66/20.06.2018 eliberat de Primăria Orasului Dolhasca, terenurile sunt situate în intravilan și aparţine domeniului privat al Orașului Dolhasca.

b) *bogăţia, disponibilitatea, calitatea şi capacitatea de regenerare relative ale resurselor natural e (inclusiv solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

*c) capacitatea de absorbţie a mediului natural, acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

 **3. Caracteristicile impactului potenţial**

*a). importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). natura impactului -* va fi cauzat de lucrările de terasamente şi construcţii, cu un impact redus asupra mediului,

*c). natura transfrontieră a impactului -*  lucrările propuse nu au efecte transfrontiere;

*d). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*e). probabilitatea impactului* – impact redus, pe perioada de execuţie şi în perioada de funcţionare a obiectivului;

*f). debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate* - nu este cazul.

h). *posibilitatea de reducere efectivă a impactului* - prin utilizarea de tehnologii curate, cu impact cât mai redus asupra factorilor de mediu şi asupra populaţiei;

 II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

 a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism emis de Primăria Orașului Dolhasca.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

 d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

 e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

 f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu prevederile Legii nr. 211/2011cu modificările și completările ulterioare. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

 g) nivelul de zgomot generat de desfăşurarea lucrărilor se va încadra în prevederile Standardul SR 10009 /2017 privind nivelul de zgomot;

h) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

 i) se vor obţine toate avizele prevăzute în certificatul de urbanism.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**GHEORGHE ALDEA**

 **ŞEF SERVICIU**

 **AVIZE, ACORDURI, AUTORIZAȚII**

 **Ing. Constantin Burciu**

 **Întocmit,**

 **Chim. Adina Hobjîlă**